open-index/open-wikipedia-markdown huggingface dataset:
Томас Линдал

**Томас Роберт Линдал** (, р. ) – шведски научник познат по истражувањата на ракот.
Во 2015 година доделена му е, заедно со американскиот хемичар Пол Модрич и турскиот хемичар Азиз Санџар,  Нобеловата награда за хемија за проучувањата на поправка на ДНК.

## Образование
Линдал е роден во Кунгсхолмен, Стокхолм, Шведска од татко Фолке Роберт Линдал и мајка Етел Хулда Хултберг. Докторат добил во 1967 година, а доктор по медицина станал во 1970 година на институтот Каролинска во Стокхолм.

## Кариера
Следејќи го својот докторат, Линдал постдокторските истражување ги направил на универзитетите Принстон и Рокфелер. Тој бил професор по медицинска хемија на универзитетот Гетеборг од 1978 до 1982 година. Во 1981 година се префрла во Обединетото Кралство и му се придружува како истражувач на Кралскиот фонд за истражување на ракот. Од 1986 до 2005 година бил првиот директор на лабораториите за истражување на ракот Клер Хол во Хартфордшир (дел од Институтот Френсис Крик од 2015 година). Таму продолжил да работи до 2009 година.

Има свој придонес во многу трудови за поправка на ДНК и генетиката на ракот.

## Награди
* Кралски медал (2007)
* Коплиев медал (2010)
* Нобелова награда за хемија (2015

## Наводи

Категорија:Родени во 1938 година
Категорија:Шведски нобеловци
Категорија:Британски нобеловци
Категорија:Добитници на Нобеловата награда за хемија
Категорија:Членови на Кралското друштво
Категорија:Носители на Коплиевиот медал
Категорија:Носители на Кралскиот медал
Категорија:Луѓе од Стокхолм
Категорија:Членови на Норвешката академија на науките
Категорија:Членови на Кралската шведска академија на науките
Категорија:Живи луѓе
Собирница (електроенергетска)

*Оваа страница се однесува на електроенергетска собирница. За други значења види [[Собирница (појаснување)]]*
[мини|десно|200п|Пример на собирница за 1.500 [ампери во разводен орман во зграда]]
мини|200п|Собирница за нултиот спроводник

**Собирница** – спроводник кој овозможува поврзување на различни елементи на системот. Собирниците се среќаваат во високонапонски и среднонапонски разводни постројки, електрани и други постројки и уреди.

Во електраните, за врска меѓу генераторите, трансформаторите и сопствената потрошувачка се користат крути собирници (од цврсти собирници). За врски на високонапонската страна на трансформаторот со високонапонски водови се користат свитливи, јажести собирници. Може да се користат и собирници во вид на крути цевки кога се сака да се заштеди на простор. Се изработуваат од бакар, алуминиум или некој друг проводен материјал. Најчесто се користи бакарот затоа што има добри електрични, механички и температурни особини.

Димензиите на собирниците се одредуваат со максималната струја која се предвидува да тече низ нив. Струјата која тече низ собирниците предизвикува затоплување како и механичко напрегање како резултат на електромагнетните сили. При нормална работа механичкото напрегање не е големо. Меѓутоа во енергетските и разводните постројки, големите струи заради кратки споеви, атмосферски и внатрешни пренапони се релативно честа појава. Овие струи предизвикуваат краткотрајни, но големи механички напрегање на собирниците, како и нивно затоплување. Заради тоа тие мора да бидат проектирани да ги издржат овие екстремни работни услови. Во случај на јажести собирници, кои секогаш се изведуваат на отворено, дополнително механичко оптоварување претставува снегот и мразот кои се формираат на нив во зимски услови. Површината на попречниот пресек и димензиите мора да бидат такви така што собирниците да ги издржат топлотното и механичкото напрегање.

Нивото на изолација на собирниците зависи од нивното напонско ниво. Собирниците може да се постават на потпорни изолатори, висечки изолатори или спроводни изолатори. Може целосно да бидат изолирани со некој изолациски материјал. Собирниците се штитат од случаен допир со нивно сместување во оклопени куќишта или со нивно поставување вон досег.

## Надворешни врски
* Бакар за собирницi - стандардна референца за дизајн на собирници од „Copper Development Association“

Категорија:Електротехника
Категорија:Електроенергетика
Категорија:Зборови што ги нема во ТРМЈ
Елизабет Олсен

**Елизабет Чејс Олсен** (родена на 16 февруари 1989 г.) — американска глумица. Таа е позната по улогите во филмовите: *[[Одмаздници: Ерата на Ултрон]]* (2015), *[[Годзила (филм од 2014)|Годзила]]* (2014), *[[Тивка куќа (филм)|Тивка куќа]]* (2011), *[[Слободни уметности (филм)|Слободни уметности]]* (2012), и *[[Марта Марси Меј Марлин]]* (2011), за кој добила номинации за голем број на награди. Таа е помлада сестра на глумиците и модни дизајнерки Мери-Кејт и Ешли Олсен.

## Ран живот и образование
Олсен е родена и израсната во Лос Анџелес, Калифорнија, како ќерка на Џарнет, поранешна балерина, и Дејвид Олсен, инвеститор во недвижен имот и хипотекарен банкар. Таа е помлада сестра на близначките Мери Кејт и Ешли Олсен, кои станале познати како телевизиски и филмски ѕвезди во раните години. Таа има постар брат, Трент Олсен, како и помлад полубрат и помлада полусестра. Во 1996 година, родителите на Олсен се развеле. Нејзиниот татко има норвешко потекло, додека пак нејзината мајка има англиско потекло.

Во детството, Олсен посетувала часови по балет и пеење. Таа започнала да глуми на многу млада возраст и имала кратки појавувања во филмовите на нејзините сестри. Таа се школувала во училиштето Кемпбел Хол во Северен Холивуд, Калифорнија. По матурирањето, таа се запишала на Факултетот за уметности при Њујоршкиот универзитет. Во 2009 година, Олсен поминала еден семестар студирајќи во Москва, Русија во школата при Московскиот уметнички театар.

## Филмографија

## Наводи

## Надворешни врски

*
*

Категорија:Родени во 1989 година
Категорија:Американски глумци
Категорија:Живи луѓе
Категорија:Американски филмски глумци
Марго Роби

**Марго Елиз Роби** (родена на 2 јули 1990 г.) — австралиска глумица.

Таа ја започнала својата кариера глумејќи во австралиски независни филмови. Потоа таа добила улога во австралиската сапуница *[[Соседи (ТВ серија)|Соседи]]* (2008–2011), која и донела две номинации за наградата Логи. По преселбата во САД, Роби добила главна улога во серијата *[[Пан Ам (ТВ серија)|Пан Ам]]* (2011–2012). Во 2013 година, таа ја добила својата прва улога во игран филм, во комичната драма *[[Прашање на време]]*, а подоцна во годината глумела во биографскиот филм *[[Волкот од Волстрит (филм од 2013)|Волкот од Волстрит]]* во режија на Мартин Скорсезе. Во 2015 година, Роби играла главна улога во филмовите *[[Фокус (филм од 2015)|Фокус]]*, *[[Француски апартман (филм)|Француски апартман]]* и *[[З за Закарија (филм)|З за Закарија]]*. Во 2016, таа ќе ја глуми Харли Квин во суперхеројскиот филм *[[Самоубиствен одред (филм)|Самоубиствен одред]]* и Џејн Портер во авантурата *[[Тарзан (филм од 2016)|Тарзан]]*.

## Ран живот
Роби е родена во Голд Кост, Квинсленд, Австралија. Нејзината мајка, Сари Кеслер е физиотерапевт, а нејзиниот татко Мајк е поранешен фармер. Таа има постар брат Лахлан, помлад брат Камерон и постара сестра Ања. Роби и нејзините браќа и сестра биле израснати од нивната мајка. Таа има минимален контакт со нејзиниот татко. Додека растела, таа своето време го поминувала на плажа и во фармата на нејзините баба и дедо во Далби. За да сврзе крај со крај, Роби работела на три работни места на 16-годишна возраст. Таа студирала глума и дипломирала на Сомерсет колеџот во 2007 година. На 17-годишна возраст, таа се преселила во Мелбурн за да започне да глуми професионално.

## Личен живот
Роби живеела во Њујорк неколку години. Од мај 2014 година, таа живее во Лондон заедно со пет нејзини пријатели. Од 2014 година, Роби е во врска со британскиот  асистент режисер Том Акерли, кого го запознала на снимањето на *Француски апартман*.
Таа е навивач на Њујорк Ренџерс.

## Филмографија
### Филм

### Телевизија

## Наводи

## Надворешни врски

* 
* 

Категорија:Родени во 1990 година
Категорија:Живи луѓе
Категорија:Австралиски глумци
Категорија:Австралиски филмски глумци
Харц (округ Гослар)

мини|300п|десно|Местоположбата на областа во округот Гослар

**Харц (округ Гослар)** () — слободна област во округот Гослар, во сојузната покраина Долна Саксонија, Германија.

Ненаселената област се наоѓа на планинскиот масив Харц. Со големина од 371,76&nbsp;км² (31 декември 2006) е најголемата слободна област во Германија. Иако таму нема пријавени жители, од административни причини ѝ е доделен управниот број 03 1 53 504. Површината се протега преку делови на Горен Харц од Зезен/Лангелсхајм на северозапад до Хоегајс на југ во округот Гослар. Слободната област Харц во округот Гослар поседува многу енклави: така, градот Вилдеман и местото Алтенау-Шуленберг во Горен Харц на градот Клаустал-Целерфелд, градскиот дел Санкт Андреасберг и други населби (повеќето викенд-населби) се потполно исклучени.

Администрацијата на слободната област припаѓа на шумскиот округ Клаустал.

## Историја

Слободната област Харц била создадена на 1 јули 1972 година со поделба на округот округот Целерфелд на обата окрузи Гослар и Остероде на Харц: тогашната слободна област Харц била поделена на две слободни области, Харц (округ Гослар) и Харц (округ Остероде).

На 1 јануари 1980 година биле додадени слободните области Браунлаге, Гителде, Хахаузен, Харцбург II, Хоегајс, Лангелсхајм, Рихенбергер Клостерфорстен, Зезен I, Зезен II и Волфсхаген во слободната област Харц (округ Гослар). Пред проширувањето на округот Гослар припаѓале на окрузите Бланкенбург, Гандерсхајм и Волфенбител.

Категорија:Гослар (округ)
Категорија:Нездружени подрачја во Долна Саксонија
Петар Наумоски

**Петар Наумоски** (роден на  во Прилеп) — македонски поранешен кошаркар и кошаркарски функционер.

## Животопис
Во периодот од 2002 до 2006 година, Наумоски бил пратеник во Собранието на Република Македонија, од редовите на ВМРО-ДПМНЕ. По завршувањето на мандатот, во 2006 година, Наумовски побарал и користел апанажа во траење од една година.

Во 2000 година, Наумовски стапил во црковен брак со Сања Обрадовиќ со која има три деца. Притоа, според искажувањето на Обрадовиќ, тие не биле регистрирани во граѓански брак, бидејќи Наумовски веќе бил во брак со некоја Италијанка. Наумовски и Обрадовиќ се разделиле во мај 2012 година. Со неа, Наумовски има три деца, при што, по разделбата, постариот син останал да живее со него, додека двете помали деца продолжиле да живеат со мајка им.

## Репрезентативна кариера
На 30 мај 1993 година, Наумоски го одиграл првиот натпревар за македонската репрезентација.

## Останата кариера
Во април 2015 година, Наумоски бил избран за претседател на Македонската кошаркарска федерација. Во мај 2019 година, на Наумоски му истекол мандатот како претседател и бил наследен од единствениот кандидат на таа позиција - Перо Антиќ.

## Признанија и награди
Во февруари 2017 година, кошаркарскиот клуб Ефес го повлекла бројот 7 од употреба, број со кој настапувал Петар Наумоски во екипата. Симболично бил повлечен бројот за време на натпреварот Ефес : Армани Милано, клуб во кој исто така играл Наумоски.

## Други дела
Веднаш по повлекувањето на седумката во Ефес, Петар Наумоски ја промовирал модната линија „П7“, наменета за турскиот пазар.

## Забелешки

## Наводи

Категорија:Живи луѓе
Категорија:Родени во 1968 година
Категорија:Кошаркари од Прилеп
Категорија:Политичари од ВМРО-ДПМНЕ
Категорија:Политичари од Прилеп
Категорија:Македонски пратеници
Категорија:Кошаркари на КК Работнички
Магнетомоторна сила

мини|Соленоид
**Магнетомоторна сила** - сила која ја произведува магнетното поле на електромагнетите.

Вообичаен симбол ѝ е **F<sub>m</sub>**, а единица е ампер-намотка, одредена на основа јачината на струјата во една намотка на жицата. Бидејќи ампер-намотката не е единица дефинирана според СИ, често едноставно се користи ампер/метар.

Следната формула ја искажува јачината на магнетомоторната сила:

:\mathbf{F_m}=\mathbf{N}\mathbf{I}

каде

* \mathbf{F_m} е магнетомоторна сила во ампер-намотки, 
* **N** е бројот на намотки, и 
* **I** е струја во ампери.

Јачината на магнетниот тек низ некој материјал зависи од јачината на магнетомоторната сила и релуктансата на материјалот. Тоа може да се искаже со следната равенка:

:\mathbf{\Phi}=\frac{F_m}\mathcal{R} 

## Примери
Треба да се најде магнетомоторната сила на електромагнет со N=5 намотки жица низ која поминува струја I=2 А.

\mathbf{F_m}=\mathbf{N}\mathbf{I} = 5 намотки• 2 A = 10 ампер-намотки.

Ако претпоставиме дека релуктансата на магнетното коло \mathcal{R}  = 40.000 ампер-намотки/Wb, магнетниот тек низ магнетното коло е:

\mathbf{\Phi}=\frac{F_m}\mathcal{R}  = \frac{10}{40 000} = 250 μWb.

## Поврзано
* Магнетен тек
* Густина на магнетен тек
* Магнетно поле
* Електрично поле
* Максвелови равенки
* Гаусови закони

## Литература
* Principles of Electric Circuits, 7th edition, Thomas I. Floyd, Prentice Hall, ISBN 978-0-13-098576-7, pp.&nbsp;386–387

## Надворешни врски

* За магнетното поле 

Категорија:Електротехника
Категорија:Магнетизам
Категорија:Физички величини
Одбојкарска федерација на Македонија

**Македонската одбојкарска федерација** — врховно управувачко тело на одбојката во Македонија. Раководи со машките и женските професионални лиги, и со младинските одбојкарски лиги. Седиштето на федерацијата се наоѓа во Скопје.

## Историја
Основана е во 1946 година во рамките на Здружението за физичка култура на Македонија. Тоа била една од основачите на Светската одбојкарска федерација (ФИВБ) (со Белгија, Бразил, Египет, Франција, Холандија, Унгарија, Италија, Полска, Португалија, Романија, Уругвај и САД). На 13 февруари 1949 година македонската одбојска федерација стана независна спортска организација.

## Наводи

Категорија:Одбојка во Македонија
Категорија:Спортски федерации во Македонија
Категорија:Појавено во 1993 година во Македонија
Лицнеста жица

**Лицнеста жица** — спроводна жица која е приспособена за пренос на струја на високи честоти. Секоја жица се состои од *лицни* (тенки жички) кои меѓу себе се *електрично изолирани*. Идеално, лицните се преплетени за да ја формираат финалната жица. Кај лицнестата жица во трговијата, овие лицни најчесто се усукани.

## Причини за нејзино користење
Заради површинскиот ефект, на обичната бакарна жица, која нормално има мала отпорност, при течење на струја со висока честота ѝ се зголемува нејзината импеданса. Заради тоа, користењето на стандардна бакарна жица во електромагнетите и трансформаторите кои работат на високи честоти може да доведе до катастрофа: импедансата на жицата многу се зголемува и загубите заради Џуловиот ефект во жиците може да доведат до екстремно битно зголемување на температурата. Користењето на лицнеста жица овозможува да се намалат овие проблеми.

## Состав
За да се избегне овој ефект, доволно е жицата да се подели на тенки лицни, електрично изолирани меѓу себе. Секоја од овие лицни треба да има пречник помал од дебелината на површинскиот ефект (скин-дебелината) на работната честота. Ова не е доволно за надминување на проблемот заради ефектот на близина кој ја прави отпорноста на жицата голема при високи честоти, бидејќи струјата не се распределува подеднакво меѓу лицните. За надминување на проблемот на близина, потребно е секоја лицна да ја менува својата позиција, односно да не биде постојано на исто место. Така, струјата се распределува подеднакво меѓу лицните. Еден начин за тоа е лицните да се преплетат или усукаат меѓу себе.

## Во пракса
Треба да се избере пречник на лицнестите во функција од честотата на која ќе се работи, така што нивниот пречник биде помал од скин-длабината. Вкупниот пречник на жицата е во функција од струјата која ќе тече низ неа и потребната импеданса. Постојат таблици кои ги даваат овие зависности.

## Надворешни врски
* Пречник на лицнестите во функција од работната честота 

Категорија:Електротехника
Категорија:Електрични елементи
Категорија:Жици
Економски материјализам

**Материјализам** — прекумерна желба за стекнување и потрошување материјални добра. Тој е често поврзан со системот на вредности според кои социјалниот статус се одредува според богатството (со видливата потрошувачка), како и перцепцијата дека среќата може да се зголеми преку купување, трошење и акумулирање на материјално богатство.

## Дефиниција
### Материјализмот како лична особина
Концептуализација на материјализмот според Белк вклучува три особини на личноста. 

* *Недарежливост* - не сакањето да се даваат или споделуваат сопственостите со другите
* *Завист* - желба за поседувањата на другите луѓе
* *Посесивност* - загриженост во врска со губењето на богатство и желба за поголема контрола на сопственоста

### Материјализмот како вредност
Материјализмот како вредност е кога стекнувањето на материјални добра функционира како централна цел во животот со верувањето дека тие се клучот за среќата и дека успехот може да се суди според материјалното богатство на луѓето.

## Материјализмот и среќата
Користејќи две мерки на субјективна благосостојба, една студија покажа дека материјализмот е негативно во врска со среќата, што значи дека луѓето кои се со тенденција да бидат материјалисти, исто така, биле помалку среќни. Кога луѓето добиваат многу задоволство од купувањето на нешта и веруваат дека стекнувањето на материјални добра се важни животни цели, тие имаат тенденција да имаат пониско задоволство од животот. Материјализмот исто така е позитивно во корелација со повеќе сериозни психолошки проблеми како што се депресија, нарцизам и параноја. 

Истражувањата исто така покажуваат дека купувања направени со намера да се стекнат искуства во животот, како што е семејниот одмор ги прави луѓето посреќни од купувања направени за здобивањето со материјални добра, како што е автомобилот. Дури и самото размислување за искуственото купување ги прави луѓето посреќни од размислувањето за материјалното.

## Критика
Критиката на економскиот материјализам доаѓа од многу извори вклучувајќи ги и религијата, екологијата и социјалниот активизам. Многу религии се противат на материјализмот поради верувањето дека тој се коси со религијата и духовноста или дека тој води кон неморален начин на живот. Еколозите сметаат дека зголемувањето на материјализмот (и со тоа зголемувањето на побарувачката за ресурси) е неодржливо, особено кога е заедно со растот на населението, најчесто доведува до зголемувањето на уништувањето на природата. Некои општествени активисти сметаат дека материјализмот често е извор на проблеми како криминалот, загадувањето, деградацијата на животната средина, војната, економската нееднаквост, сиромаштијата, угнетувањето и геноцидот.

## Поврзано
* Потрошуваштво

## Наводи

Категорија:Материјализам
Категорија:Теорија на потрошувачката
Категорија:Капитализам
Категорија:Потрошуваштво
Царски двери

**Царски двери**, **олтарски двери**, **свети порти** или **прекрасни порти** – двокрилна врата спроти престолот (пред олтарот) на главниот влез на иконостасот во православните цркви. Царските двери водат до олтарот на храмот и ги симболизираат портите на рајот.

десно|мини|250п|Царските двери на иконостасот во црквата „Св. Благовештение“ во Прилеп

## Историја
Во древните христијански катакомбни храмови олтарот бил одвоен од останатиот дел од храмот со два симболични столба или посебна преграда. По големиот раскол на христијанската црква (1054 година), олтарната преграда делумно е сочувана на запад (но најчесто е многу ниска бариера пред која се причестува на коленици, или воопшто ја нема), а во православната црква се развила во иконостас, а отворот станал царски двери (свети порти).

## Икони на царските врати
мини|десно|250п|Иконостасот со царските двери на црквата „Св. Ѓорѓи Победоносец“ во Рајчица

Како правило на дверите се претставени четворицата евангелисти и Благовештение како симбол на тоа што портите на рајот повторно се отвораат за луѓето. Поретко се претставени и други субјекти. Доколку крилата на дверите се ниски, може да нема никакви слики на нив. Во македонската традиција лево од царските двери е сликата на Богородица, а десно на Христос. Ова правило не е строго во православните цркви. На второ место од десната страна на царските двери се поставува икона на светецот или празникот по кој е осветена црквата.

## Наводи

## Надворешни врски
* 

Категорија:Православие
Категорија:Црковна архитектура
Категорија:Иконостас
Категорија:Православна богослужба
Натали Дормер

**Натали Дормер** (родена на 11 февруари 1982 г.) — англиска глумица. Таа е најмногу позната по улогите: Ана Болејн во серијата *[[Тјудорови]]* (2007–10), Марџори Тајрел во серијата *[[Игра на тронови (ТВ серија)|Игра на тронови]]* (2012–сè уште), Ајрин Адлер во серијата *[[Елементарно (ТВ серија)|Елементарно]]* (2013–15), и Кресида во научнофанатастичните филмови *[[Игрите на гладните: Мокингџеј - прв дел]]* (2014) and *[[Игрите на гладните: Мокингџеј - втор дел]]* (2015).

## Личен живот
Во 2011 година, Дормер се верила со Ентони Берн, кого го запознала во Даблин за време на снимањето на *Тјудорови* во 2007 година. Таа изјавила дека Кејт Бланшет има влијание на нејзината кариера како глумица.

Таа има тетоважа на левата рака која гласи „Стравот е убиец на умот“

## Филмографија
### Филм

### Телевизија

## Наводи

## Надворешни врски

* 

Категорија:Родени во 1982 година
Категорија:Живи луѓе
Категорија:Англиски глумици
Гранична вредност на низа

320px|thumb|Со сини точки е прикажан графиконот на конвергентната низа {''a<sub>n</sub>''}. И визуелно може да се види дека низата тежи кон нула со растењето на ''n''.
**Гранична вредност на низа**  или **лимес на низа** на реални броеви a_n - точка a \in \mathbb{R} \cup \{- \infty, + \infty\}  при што за секоја нејзина околина U постои природен број n_0, така што a_n \in U за сите броеви n > n_0, т.е. така што почнувајќи од некој член, сите понатамошни членови на низата ѝ припаѓаат на таа околина.

## Дефиниција

:a = \lim_{n \to \infty}{a_n} \Leftrightarrow (\forall U>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow a_n \in U.

### Гранична вредност на конвергентни низи
Покрај општата дефиниција, граничната вредност на конвергентните низи, т.е. за низи a_n кои тежат кон некое a, каде a е конечен број, може да се запише како:

:a = \lim_{n \to \infty}{a_n} \Leftrightarrow (\forall \epsilon>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow |a_n-a|

### Гранична вредност на дивергентни низи
Покрај општата дефиниција, граничната вредност на дивергентните низи, т.е. за низи a_n кои тежат кон некое a = \pm \infty , може да се запише како:

:a = \lim_{n \to \infty}{a_n} \Leftrightarrow (\forall \epsilon>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow |a_n-a|> \epsilon.

## Кошиева низа

[350px|thumb| Сините точки го прикажуваат графиконот на [Кошиева низа (*x<sub>n</sub>*), чија вредност се отчитува на „y“-оската. И визуелно може да се види дека низата конвергира кон својата гранична вредност кога *n* расте. Во множеството на реални броеви секоја Кошиева низа е конвергентна.]]

Кошиевата низа, која го добила името по истакнатиот француски математичар Огистен Луј Коши, е низа на реални броеви xn која е дефинирана на следниов начин: 

:(\forall\epsilon>0)(\exists n_0\in\mathbb{N})(\forall m, n\in\mathbb{N})(m, n>n_0 \Rightarrow |x_m-x_n| .

Кошиевата низа е тесно поврзана со поимот на гранична вредност на низа, бидејќи секоја Кошиева низа конвергира. Ако знаеме дека некоја низа е Кошиева, однапред знаеме дека таа има конечна гранична вредност.

## Литература
* Наум Целакоски, Верица Бакева, Боривоје Миладиновиќ, Јово Стефановски: Математика за IV година средно стручно образование, Скопје, 2010, ISBN 978-608-226-048-8 

## Поврзано

*Гранична вредност на функција
*Низа
*Конвергентност

Категорија:Математика
Категорија:Математичка анализа
Категорија:Низи и редови
Салеп

thumb|Пијалак салеп.
[thumb|Сладолед-сендвич од [млеко, јајца, шеќер, шафран, салеп и розова вода]]
**Салеп** (; ; ; ; ; хебрејски: סַחְלֶבּּ, *sahlev*; грчки: σαλέπι, *salepi*; српски, македонски, бугарски и босански: салеп, *salep*) е брашно од кртолата на орхидеја од видовите *[[Orchis mascula]]* и *[[Orchis militaris]]*). Содржи хранливи материи, скроб полисахарид наречен гликоманан. Брашното салеп се користи за пијалаци и десерти, посебно во земјите кои биле дел од Отоманското Царство.

Категорија:Топли напитоци
Категорија:Турска кујна
Категорија:Турцизми
Гранична вредност

**Гранична вредност** или **лимес** - еден од основните поими во математичката анализа. Со помош на поимот на гранична вредност се дефинираат непрекинатоста, математичките изводи и интеграли. Се разликуваат гранична вредност на низа и гранична вредност на функција.

Граничната вредност е број кон кој тежи вредноста на функцијата или вредноста на членот на математичката низа кога аргументот на функцијата или индексот на низата се приближат кон некоја вредност.

Во математичките формули граничната вредност обично се означува со *lim*, на пример lim(*a**n*) = *a*, или со стрелка (→), на пример *a**n* → *a*.

Математичарите интуитивно го познавале концептот на гранична вредност веќе во втората половина на XVII век, што се гледа од трудовите на Исак Њутн. Таков е случајот и со трудовите на Ојлер и Лагранж во XVIII век. Првата строго научна дефиниција на гранична вредност ја дале Болцано во 1816 година и Коши во 1821 година.

## Гранична вредност на низа

Граничната вредност на низа броеви е вредност кон која се приближуваат членовите на низата кога нивниот индекс расте.

Тоа може да се искаже и поформално. Ако *x* е низа која има гранична вредност *L*:
:За секој реален број ε > 0, постои природен број *n*0, таков што за секое
*n* > *n*0, |*x**n*&nbsp;−&nbsp;*L*| L.]]

Функцијата f(x) има гранична вредност L во точката x_0, ако за сите вредности x, доволно блиски  на точката x_0, вредноста f(x) е доволно блиска на вредноста L.

Денес најчесто се користи дефиницијата за гранична вредност на функција која ја формализирал Карл Вајерштрас во XIX век. Таа гласи:

Нека *ƒ* е функција дефинирана во отворениот интервал кој ја содржи вредноста *c* (освен можеби во самата точка *c*) и нека *L* е реален број. Тогаш формулата

:  \lim_{x \to c}f(x) = L \, 

значи дека за  секое реално *ε* > 0 постои реална вредност *δ* > 0 таква да за секое *x* кое го исполнува условот 0&nbsp; \forall \varepsilon > 0 \ \exists \ \delta > 0 : \forall x \quad (0 

## Поврзано

*Гранична вредност на функција
*Гранична вредност на низа
*Низа
*Конвергентност

## Наводи

Категорија:Математика
Категорија:Математичка анализа
Категорија:Низи и редови
Категорија:Реална анализа
Категорија:Диференцијално сметање
Нарцизам

**Нарцизмот** е добивањето на задоволство од суетата или егоистичниот восхит на сопствените атрибути. Терминот потекнува од старогрчката митологија, според која младиот Нарцис се вљубил во неговиот сопствен лик кој го видел во изворот.

## Видови нарцизам
### Агресивен нарцизам
Особини на овој вид нарцизам се:
*Површен шарм
*Грандиозно чувство на самопочит
*Патолошко лажење
*Зајадливост/Манипулативност
*Недостаток на каење или вина
*Грубост/Недостаток на емпатија
*Неуспех да се прифати одговорност за сопствените постапки

### Колективен или групен нарцизам
Колективниот нарцизам (или групен нарцизам) е вид на нарцизам кога поединецот има надуено самољубие кон неговата или нејзината сопствена група. Колективниот нарцизам е поврзан и со етноцентризмот; сепак, етноцентризмот се фокусира првенствено на егоцентричноста на етнички или културен план, а колективниот нарцизам е поширок поим кој се однесува на било кој тип на група а не само на културни и етнички групи.

### Културен нарцизам
Во *Културата на Нарцизмот*, Кристофер Лаш ја дефинира нарцисоидната култура како култура каде што секоја активност и секој однос се дефинирани од хедонистичката потреба да се здобијат симболи на богатство, и ова станува израз на цврста, но прикриена, општествена хиерархија. Тоа е култура во која либерализмот постои само доколку тој му служи на потрошувачкото општество, па дури и уметноста, сексот и религијата ја губат својата ослободувачка енергија.

### Сексуален нарцизам
Сексуалниот нарцизам е опишан како егоцентричен модел на сексуално однесување кое вклучува надуено чувство на сексуална способност и сексуални овластувања. Сексуалниот нарцизам е дисфункција на интимноста при која се извршуваат сексуални злоупотреби, обично во форма на вонбрачни афери поради неможноста да се доживее вистинска интимност. Ова однесување е почесто кај мажите отколку кај жените и е поврзано со семејното насилство и сексуалната принуда.

## Поврзано
*Гордост
*Данинг-Кругеров ефект
*Фемицид

## Нарцизмот како мотив во популарната култура
* „Нарцис“ (англиски: *Narcissist*) — песна на британската рок-група Либертајнс (*The Libertines*) од 2004 година.

## Наводи

Категорија:Себство
Категорија:Психоанализа
Категорија:Човечко поведение
Сем Клафлин

** Семјуел Џорџ** „**Сем**“ **Клафлин** (роден на 27 јуни 1986 г.) — англиски глумец. Тој е најдобро познат по улогите: Филип Свифт во *[[Пиратите од Карибите: На чудни плими]]*, Виник Одер во филмскиот серијал Игрите на гладните, Вилијам во *[[Снежана и ловецот]]* и Алекс Стјуарт во *[[Со љубов, Роузи (филм)|Со љубов, Роузи]]*.

## Ран живот
Клафлин е роден во Ипсвич, Англија. Неговиот татко, Марк, е финансиски менаџер, а неговата мајка, Сју Клафин е учителка. Тој има два постари браќа, Бенџамин и Даниел, и помлад брат, Џозеф, кој исто така е глумец. Тој израснал во Норвич.

Во детсвото, тој покажувал интерес кон фудбал. Тој играл фудбал сè додека не се здобил со скршеница на зглобот, повреда која го спречила да игра професионално. По убедување од своите родители и професорот кого го импресионирал во средношколска претстава, тој започнал да глуми. Во 2003 година, тој се запишал на колеџот во Норвич, а потоа го продолжил своето школување на Лондонската академија за музички и драмски уметности, на која дипломирал во 2009 година.

## Филмографија
### Филм

### Телевизија

## Наводи

## Надворешни врски
* 
* Сем Клафлин на Biography.com

Категорија:Родени во 1986 година
Категорија:Англиски глумци
Категорија:Живи луѓе
Категорија:Луѓе од Испвич
Категорија:Англиски филмски глумци
Азиз Санџар

**Азиз Санџар** (, роден на ) – турски и американски биохемичар и молекуларен биолог од областа на поправка на ДНК, проверка на ќелиските циклуси и биолошкиот часовник.  Во 2015 година доделена му е Нобеловата награда за хемија, заедно со Томас Линдал и Пол Модрич за нивните откритија во областа на поправка на ДНК.
Тој е соосновач на фондацијата „Азиз и Гвен Санџар“, која е непрофитна организација чија цел е да ја промовира турската култура и да ги поддржи турските студенти во САД.

## Биографија и кариера
Азиз Санџар е роден во средноимотно семејство во подрачјето (дистрикт) Савур во провинцијата Мардин, југоисточна Турција на 8 септември 1946 година. Бил седмо од осумте деца на неговите родители кои биле неписмени, но полагале многу на образованието.

Азиз Санџар е дописен член на Турската академија на науките и на Американската академија на уметностите и науките. Азиз Санџар е дописен член на Турската академија на науките и на Американската академија на уметностите и науките.

Неговото најдолго истражување ја опфаќа фотолијазата и механизмите на фотореактивација. Во својот инаугуративен труд, ги доловува неуловливите радикали на фотолијазата кои ги ловел скоро 20 години, со што обезбедува директна опсервација на фотоциклусот на поправка на димерот тимин.

Азиз Санџар бил избран во Националната академија на науки во 2005 година како прв турско-американски член. Тој е професор по биохемија на универзитетот Северна Каролина во Чапел Хил. Женет е со Гвен Боулс Санџар која е професор по биохемија и биофизика на истиот универзитет.  Заедно формирале турски центар во близина на универзитетот, кој обезбедува сместување за четворица турски истражувачи на универзитетот, услуги за краткотрајни посети на турски студенти, и центар за промоција на турско-американската размена.

## Образование
Санџар дипломирал на универзитетот Истанбул во Турција и докторирал на ензимот на фотореактивација на E. coli во 1977 година на универзитетот Тексас во Далас.

## Награди
Нобелова награда за хемија за 2015 година заедно со Томас Линдал и Пол Модрич за проучувањата на механизмите за поправка на ДНК.
Санџар е вториот турски нобеловец. Прв турски нобеловец е Орхан Памук кој исто така се образувал на универзитетот во Истанбул.

## Наводи

Категорија:Живи луѓе
Категорија:Родени во 1946 година
Категорија:Турски нобеловци
Категорија:Американски нобеловци
Категорија:Добитници на Нобеловата награда за хемија
Категорија:Наградени од Националната академија на науките на САД
Категорија:Членови на Националната академија на науките на САД
Категорија:Членови на Американската академија на уметностите и науките
Категорија:Американски биохемичари
Цели за одржлив развој

мини|десно|250п|Дијаграм на којшто се прикажани Целите за одржлив развој
**Цели за одржлив развој** (скратено **ЦОР**) — група од 17 цели во врска со меѓународниот развој во иднина. Целите биле утврдени од страна на Обединетите нации и се промовирани како „Глобални цели за одржлив развој“. Тие ги замениле Милениумските развојни цели, чијшто временски период на исполнување завршил на крајот од 2015 година. Целите за одржлив развој се спроведуваат од 2015 до 2030 година. Се состојат од 169 потцели и 247 показатели за мерење на напредокот кон нивното постигнување.

## Преглед
### Список на цели
На 25 септември 2015 година, 193 држави, вклучувајќи ја и Македонија, се согласиле за следните 17 цели:

### Потцели и показатели
Целите се сочинети од 169 показатели и напредокот кон нивно постигнување се мери со помош на 247 показатели. Секоја цел има од 8-12 потцели, а секоја потцел има од 1-4 показатели. Потцелите се однесуваат или на „исход“ (состојба којашто треба да се постигне) или на „средство за спроведување“. Последните цели биле воведени подоцна во преговарачкиот процес со цел да се опфатат грижите на некои земји членки за тоа како ЦОР ќе бидат остварени. ЦОР 17 целосно се однесува на исполнувањето на целите.

Потцелите со исходи користат броеви, додека оние со средства за спроведување мали букви. На пример, ЦОР 6 има вкупно 8 потцели — првите шест се однесуваат на исход и се обележани од 6.1 до 6.6, додека последните две се однесуваат на средсто за спроведување и се обележани како 6.а и 6.б.

## Поврзано
* Одржлив развој

## Наводи

## Надворешни врски
* Сите цели и специфични точки на македонски јазик  — Регионален центар за животна средина
* Национална стратегија за одржлив развој (2009-2030) 
* Одржлив развој — Државен завод за статистика
* Мерење на напредокот во остварувањето на целите
* UN Department of Economic and Social Affairs: Sustainable Development North Macedonia


Категорија:Обединети нации
Категорија:Одржлив развој
ATC код H03

## H03A Тироидни препарати

### H03AA [[Тироидни хормони]]
:H03AA01 Левотироксин натриум
:H03AA02 Лиотиронин натриум
:H03AA03 Комбинации на левотироксин и лиотиронин
:H03AA04 Тиратрикол
:H03AA05 Препарати на штитната жлезда

## H03B [[Антитироидни]] препарати

### H03BA [[Тиоурацил]]и
:H03BA01 Метилтиоурацил
:H03BA02 Пропилтиоурацил
:H03BA03 Бензилтиоурацил

### H03BB Имидазолни деривати кои содржат сулфур
:H03BB01 Карбимазол
:H03BB02 Тиамазол
:H03BB52 Тиамазол, комбинации

### H03BC [[Перхлорат]]и
:H03BC01 Калиум перхлорат

### H03BX Други антитироидни препарати
:H03BX01 Дијодотирозин
:H03BX02 Дибромотирозин

## H03C [[Јод]]на терапија

### H03CA Јодна терапија

## Наводи

H03
Емили Блант

**Емили Оливија Лора Блант** (родена на 23 февруари 1983 г.) — англиска глумица.

Таа играла во филмовите: *[[Ѓаволот носи Прада (филм)|Ѓаволот носи Прада]]* (2006), *[[Младата Викторија]]* (2009), *[[Агенти на судбината]]* (2011), *[[Лупер (филм)|Лупер]]* (2012), *[[На работ на иднината]]* (2014), *[[Во шумата]]* (2014) и *[[Сикарио (филм од 2015)|Сикарио]]* (2015). Таа пет пати била номинирана за Златен глобус, четири пати за наградата на националната асоцијација на критичари и еднаш за наградата БАФТА. Таа добила Златен глобус за најдобра глумица во споредна улога за нејзината изведба во телевизискиот филм *[[Ќерката на Гидеон]]* (2007). Во 2009 година, таа ја добила БАФТА Британија наградата за најдобра британска глумица на годината.

## Ран живот
Блант е родена во Лондон, Англија, како второ дете во семејството на Џенис, учителка и поранешна глумица, и баристерот Оливер Симон Питер Блант. Таа има две сестри, Фелисити и Сузана и брат Себстијан. Нејзиниот дедо, Питер Блант бил офицер во британската армија, а нејзиниот чичко Криспин Блант  е политичар и пратеник во британскиот парламент.

Од 7 до 14-годишна возраст, Блант имала проблем со пелтечење. Нејзина учителка и помогнала да го надмине пелтечењето преку глума. Таа е член на одборот на директори на американскиот институт за пелтечење. Блант се школувала во училиштто „Ibstock Place“ и на 16-годишна возраст се запишала во приватниот колеџ за уметности „Hurtwood House“. Таму, таа била откриена од агент.

## Личен живот

Блант била во тригодишна врска со канадскиот пејач Мајкл Бубле. Тие се запознале во 2005 година зад сцената на доделувањето на наградите Логи во Мелбурн. Тие живееле заедно во Ванкувер, Канада, но ја прекинале врската во 2008 година.

Во ноември 2008 година, Блант започнала врска со американскиот глумец Џон Красински. Блант и Красински се вериле во август 2009, и се венчале на 10 јули 2010 година во Комо, Италија. На 16 февруари 2014, тие ја добиле ќерката Хејзел.

Нејзиниот брат, Себастијан, исто така е глумец, а нејзината сестра Фелисити, која е книжевен агент е омажена за глумецот Стенли Тучи, кој играл заедно со Емили во *[[Ѓаволот носи Прада (филм)|Ѓаволот носи Прада]]*. Емили била таа која ги запознала двајцата.

Во август 2015 година, таа добила американско државјанство.

## Филмографија
### Филм

### Телевизија

## Театарски претстави

## Наводи

## Надворешни врски

* 

Категорија:Родени во 1983 година
Категорија:Живи луѓе
Категорија:Луѓе од Лондон
Категорија:Американски глумици
Категорија:Англиски глумици
Категорија:Добитници на Златен глобус
Звиница

**Звиница** — втор син на бугарскиот владетел хан Омуртаг и татко на хан Пресијан. Звиница починал премногу млад.

Категорија:Крумова династија
Јужна Македонија

**Јужна Македонија** — регион во границите на Република Македонија, кој се протега на исток до границата со Бугарија, на север до средното течение на реката Вардар и градот Велес, на запад до планините Баба, Бигла и Даутица, а на југ се граничи со Грција (продолжува во Егејска Македонија).

Релјефно планините и котлините во овој регион припаѓаат на старите грамадни планини од родопскиот систем, а реките во најголем дел припаѓаат на егејскиот слив. Најголеми реки во регионот се Црна Река, Струмица, Крива Лакавица, Шемница и други.

Во овој регион спаѓаат градовите Битола, Прилеп, Кавадарци, Неготино, Демир Капија, Гевгелија, Богданци, Валандово и Струмица, како и етно-географските области Мариово и Тиквеш.

## Поврзано
* Источна Македонија
* Западна Македонија
* Северна Македонија
Радау

**Радау** () — река во сојузната покраина Долна Саксонија, Германија. Претставува десна притока на реката Окер.

Извира на околу 800 метри надморска височина во планинскиот масив Харц, во голет наречен Торфхаусмор (исто и Радауборнмор) источно од селото Торфхаус во градот Алтенау. Реката тече северно низ долина и на која се наоѓа 23-метарскиот водопад „Радау“, јужно од бањскиот град Бад Харцбург, веднаш до сојузниот автопат Б4. Вештачкиот водопад бил изграден како туристичка знаменитост во 1859 година од страна на државните железници на Војводството Брауншвајг, која управувала со железничката пруга Брауншвајг-Бад Харцбург од 1841 година. Откако го поминува Финенбург, Радау се влева во реката Окер североисточно од градот.

Во средниот век, Радау била користена за пренесување на цепеници и дрвја. На крајот на реката имало брана.

Во близина на водопадот се наоѓа ресторан и детска железница.

## Галерија


Податотека:Radau Torfhaus.jpg|Радау околу 100 метри во височина над Торфхаус
Податотека:RadauWasserfallGefroren.JPG|Замрзнатиот водопад на Радау во зима
Податотека:Radau in Kurpark Bad Harzburg 2.jpg|Радау во бањскиот парк во Бад Харцбург
Податотека:Radau in Bad Harzburg looking upstream.jpg|Радау во Бад Харцбург погледната спротиводно


## Наводи

Радау
Категорија:Реки во Долна Саксонија
Категорија:Реки во Харц
Црква „Св. Илија“ - Пожаране

**Свети Илија**  претставува македонска православна црква во гостиварското село Пожаране. 
Црквата е изградена во 1902 година од страна на Герасим, Наумче и Јаков Тофилоски, а возобновена е во 2009 година од страна на нивните потомци. До неа се пристига по асфалтен пат. На 2 август по повод патрониот празник Илинден секоја година се одржува прослава пред истата. 
До црквата има чешма, возобновена во последните години, која надалеку е позната по лековитото дејство.

## Галерија


File:Пожаране - Св. Илија (влез).JPG|Влезот во дворот на црквата
File:Пожаране - црква Св. Илија.JPG|Поглед на црквата



## Поврзано
*Црква „Св. Никола“ - Пожаране - главната селска соборна црква;
*Црква „Св. Климент Охридски“ - Пожаране - најновата селска црква;
*Пожаране

## Наводи

Категорија:Пожаране
Пожаране
Категорија:Македонската архитектура во 2009 година
Црква „Св. Климент Охридски“ - Пожаране

**Свети Климент Охридски**  претставува македонска православна црква во гостиварто село Пожаране. 

Црквата се наоѓа на местото Климентија, едно од најпознатите светилишта во Пожаране. Според легендата, тука уште пред илјада години проповедал Свети Климент Охридски, и тука имало црква посветена на него. Подоцнаа таа во турско време била разрушена. После поголема иницијатива, на 21 мај 2015 година, биле поставени темелите на новата градба и биле лично осветени од полошкиот митрополит Јосиф. Црковата има димензии 3,90м со 4,40 м.

## Поврзано
*Црква „Св. Никола“ - Пожаране - главната селска соборна црква;
*Црква „Св. Илија“ - Пожаране - најновата селска црква;
*Пожаране

## Наводи

Категорија:Пожаране
Пожаране
Категорија:Македонската архитектура во 2016 година
Никола Максимовиќ

**Никола Максимовиќ** (роден на 25 ноември 1991 година, во Баина Башта) — српски фудбалер, играч од одбраната на Џенова и на српската репрезентација.

## Титули
#### Црвена Ѕвезда
***[[Фудбалски куп на Србија|Куп на Србија]]** : 1 
: 2011-2012

#### Наполи
*** [[Фудбалски куп на Италија|Куп на Италија]]** : 1 
: 2019-2020

## Надворешни врски

*Никола Максимовиќ на soccerway 
*Никола Максимовиќ на transfermarkt 
*Никола Максимовиќ на espn
*Никола Максимовиќ на goal.com 
*Никола Максимовиќ на whoscored

Категорија:Српски фудбалери
Категорија:Живи луѓе
Категорија:Фудбалери на ФК Црвена Ѕвезда
Категорија:Фудбалери на ФК Торино
Категорија:Фудбалери на ФК Наполи
Категорија:Фудбалери на ФК Спартак Москва
Категорија:Фудбалери на ФК Џенова
Категорија:Родени во 1991 година
Втора тетовска парохија

мини|десно|300п|Црквата „Св. Кирил и Методиј“ во Тетово е парохиско седиште

**Втора тетовска парохија** — православна парохија на Македонската православна црква - Охридска архиепископија, дел од Тетовското архијерејско намесништво на Тетовско-гостиварската епархија. Нејзиното седиште е во црквата „Св. Кирил и Методиј“ во населбата Два Бреста, во градот Тетово. Неа ја опслужува протојереј-ставрофор Мирко Станковски (сос. 2015).

Парохијата ја сочинуваат тетовските села: Једоарце, Луковица, Непроштено, Отуње, Сетоле и Џепчиште.

## Цркви

Ова е список на црквите во парохијата. Можно е списокот да е нецелосен.

## Поврзано
* Тетовско архијерејско намесништво
* Прва тетовска парохија
* Трета тетовска парохија
* Четврта тетовска парохија

## Наводи

## Надворешни врски


Категорија:Тетовско архијерејско намесништво
Категорија:Парохии на МПЦ
Црква „Св. Ѓорѓи“ - Требош

**Свети Ѓорѓи**  претставува македонска православна црква во тетовското село Требош. 
Се смета дека фрескоживописот во црквата е еден од најубавите зачувани византиски живописи во овој дел на Полог и потекнува од некаде од 11 до 14 век.

## Поврзано
*Црква „Св. Атанасиј“ - главната селска црква;
*Четврта тетовска парохија
*Требош

## Наводи

Категорија:Требош
Требош
Црква „Св. Атанасиј“ - Требош

**Свети Атанасиј**  претставува македонска православна црква во тетовското село Требош. 
Се наоѓа во самиот центар на селото. Првобитно црквата е изградена во 19 век, но обновена е во 1969 година, за на 10 октомври 1976 година да биде осветена. Околу црква се наоѓаат селските гробишта. Црквата неколкупати бил цел на грабежи.

## Поврзано
*Црква „Св. Ѓорѓи“;
*Четврта тетовска парохија
*Требош

## Наводи

Категорија:Требош
Требош
Црква „Св. Илија“ - Непроштено

**Свети Илија** — македонска правослвна црква, една од трите во тетовското село Непроштено.
Црквата се наоѓа на западниот раб од селото веднаш под муслиманските гробишта и е изградена некаде во втората половина на 19 век на темели на многу стара црква.
Честопати црквата била ограбувана и вандализирана.

## Поврано
*Црква „Св. Архангел Михаил“ - главната селска црква;
*Црква „Св. Ѓорѓи“ - најновата селска црква;
*Четврта тетовска парохија
*Непроштено

## Наводи

Категорија:Непроштено
Н
Црква „Св. Ѓорѓи“ - Непроштено

**Свети Ѓорѓи** — македонска правослвна црква, една од трите во тетовското село Непроштено.
Црквата се наоѓа на јужниот дел од селото. Во минатото околу објектот биле забележливи и стари гробови. Некогаш таа црква поседувала и голема парцекла со шума во рамничарскиот дел, која била одземена и посечена. Тоа место било претворено во ливади и ниви. Денес месноста се нарекува **Црковни Орман**
Честопати црквата била ограбувана и вандализирана.

## Поврано
*Црква „Св. Архангел Михаил“ - главната селска црква;
*Црква „Св. Илија“;
*Четврта тетовска парохија
*Непроштено

## Наводи

Категорија:Непроштено
Н
Категорија:Градби оштетени за време на Воениот конфликт во Македонија
Црква „Св. Илија“ - Луковица

**Свети Илија**  претставува македонска православна црква во тетовското село Луковица. Црквата е главна и единствена црква во Луковичкиот манастир. Се наоѓа ападно од селото. Од 2014 години постои иницијатива за изградба на манастирски конаци околу црквата.

## Поврзано
*Втора тетовска парохија;
*Луковица;
*Црква „Св. Ѓорѓи“ - главната селска црква;
*Црква „Св. Петка“;

## Наводи

Категорија:Луковица (Тетовско)
Луковица
Категорија:Македонската архитектура во 1995 година
Црква „Св. Петка“ - Луковица

**Света Петка**  претставува македонска православна црква во тетовското село Луковица. Таа е најнова во селото е нејзината изградна е во тек (сос.2015). Била цел на грабеж.

## Поврзано
*Втора тетовска парохија;
*Луковица;
*Црква „Св. Ѓорѓи“ - главната селска црква;
*Црква „Св. Илија“ - главната манастирска црква на Луковичкиот манастир;

## Наводи

Категорија:Луковица (Тетовско)
Луковица
Црква „Св. Ѓорѓи“ - Луковица

**Свети Ѓорѓи**  — македонска православна црква во тетовското село Луковица. Се наоѓа веднаш над селото од југозападна страна. Црквата е изградена во 1936 година на темели на многу стар разрушен храм.

## Поврзано
*Втора тетовска парохија;
*Луковица;
*Црква „Св. Петка“ - најновата селска црква;
*Црква „Св. Илија“ - главната манастирска црква на Луковичкиот манастир;

## Наводи

Категорија:Луковица (Тетовско)
Луковица
Црква „Св. Спас“ - Долно Палчиште

**Вознесение Христово** или **Свети Спас** — македонска православна црква во тетовското село Долно Палчиште.
Се наоѓа на северозападниот раб на селото, во единственото македонско маало. Црвата е изградена во 1916 година, на место како во минатото имало црква посветена на св. Атанасиј. Денешната црква е посветена на Вознесението Христово, бидејќи старата црква на селото го носела тоа име, но во едни поплави целосно била уништена со сè селото. Потоа селаните го изградиле селото повторно, но овој пат погоре кон планината. И новоподигната црква повторно ја посветиле на стариот патрон.

## Поврзано
*Долно Палчиште;
*Трета тетовска парохија;
*Црква „Св. Атанасиј“ - историска црква;

## Наводи

Категорија:Долно Палчиште
Вратничка парохија

**Вратничка парохија** — македонска православна парохија во Архиерејското намесништво во Тетово и е со седиште во селото Вратница. Парохијата ја опслужува свештеникот Перица Бојковски. Таа ги опфаќа селата: Вратница, Старо Село, Рогачево, Беловиште, Одри, Доброште, Глоѓи, и Јелошник..

## Цркви и манастири

Парохијата има 21 црква и тоа во:

## Поврзано
* Архиерејско намесништво Тетово

## Наводи

Категорија:Вратничка парохија
Црква „Св. Никола“ - Одри

**Свети Никола** — македонска православна црква во тетовското село Одри. Се наоѓа лево од Одранска Река, веднаш над селото. Во минатото на тоа место постоела црква посветена на св. Димитриј, која била разрушена. Селаните во 1883 година ја изѕидале денешната која ја посветила на Св. Никола, а во дворот останал бигорен камен кој бил посетуван за Митровден. Денес тука има подигнато црквичка посветена на Свети Димитриј .
## Наводи

## Поврзано
*Црква „Св. Димитриј“ - другата селска црква;
*Одри;
*Вратничка парохија;

Одри
Категорија:Одри